oliverkinch/danmarks-statistik huggingface dataset:
Familierne brugte 35 pct. mere på nye biler i 2023

4. marts 2024

Der var desværre en fejl i beregningen af forbrugerprisen særligt på elbiler, som har medført, at tallene i denne NYT ikke er retvisende. Der henvises til den seneste NYT i serien og til www.statiskstikbanken.dk/bil50 for opdaterede tal for hele perioden.

Vis hele teksten »
« Minimer teksten

Familierne i Allerød, Hørsholm og Rudersdal kommuner brugte flest penge på anskaffelse af nye biler i 2023. Deres gennemsnitlige forbrug lå højere end 15.800 kr. pr. familie. Landsgennemsnittet var 8.200 kr. pr. familie mod 6.200 i 2022. Det totale private bilforbrug i 2023 var 26,1 mia. kr. mod 19,3 mia. kr. i 2022 svarende til en stigning på 35 pct. Det større forbrug var en kombination af flere biler - 65.100 i 2023 mod 55.000 i 2022 - og en højere gennemsnitspris - 401.000 kr. i 2023 mod 350.500 kr. i 2022. Den højere gennemsnitspris skyldes især stigende andele af SUV'er og elbiler. Antalsmæssigt udgjorde SUV'erne 57,8 pct. af familiernes nye biler i 2023 mod 51,3 pct. i 2022, mens de værdimæssigt udgjorde 67,1 pct. mod 60,2 pct. De fuldt eldrevne SUV'er stod for 38,8 pct. af familiernes nye biler i 2023 og 49,8 pct. af forbruget mod hhv. 22,0 pct. og 29,7 pct. i 2022.

Nyregistrerede motorkøretøjer (tillæg)  2023 værdien af nyregistrerede personbiler

4. marts 2024 - Nr. 57

Hent som PDF

Næste udgivelse: 4. marts 2025

Alle udgivelser i serien: Nyregistrerede motorkøretøjer (tillæg)

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Beløbene viser den samlede sum, som ejerne har betalt for deres nye biler inklusive moms og afgifter mv. Leasingbiler indgår ikke i opgørelsen, da leasingtagerens/brugerens udgift i princippet er en lejeudgift og ikke en investering.

Vis hele teksten »
« Minimer teksten
Statistik­dokumentation

Bilregistret og opgørelser herfra
Lille fald i andelen af boligstøttemodtagere

4. marts 2024

I december 2023 modtog 592.500 personer boligstøtte på vegne af husstanden. Det betyder, at lidt mere end hver femte husstand i Danmark, svarende til 20,9 pct., modtog boligstøtte. Det er et fald på 0,2 procentpoint i forhold til 2022 og et fald på 1,3 procentpoint siden 2018, hvor andelen af husstande, som modtog boligstøtte, var 22,2 pct.

Boligstøtte  december 2023

4. marts 2024 - Nr. 58

Hent som PDF

Næste udgivelse: 13. marts 2025

Alle udgivelser i serien: Boligstøtte

Kontakt

Morten Steenbjerg Kristensen, tlf. 20 40 38 73

Jarl Christian Quitzau, tlf. 23 42 35 03

Kilder og metode

Boligstøtte ydes enten som boligsikring eller som boligydelse. Boligsikring tildeles ikke-pensionerede samt til førtidspensionister som har fået tildelt førtidspension efter 1. januar 2003. Boligydelse tildeles pensionister og førtidspensionister fra før 1. januar 2003. Boligstøtte afhænger primært af husstandens samlede indkomst, formue, huslejen, boligens størrelse og antal hjemmeboende børn. Pensionister som er ejere og andelshavere kan tildeles boligydelse i form af lån.Se flere oplysninger i statistikdokumentationen og emnesiden.

Vis hele teksten »
« Minimer teksten
Statistik­dokumentation

Boligstøtte

Del sidens indhold
Medicinalindustrien sikrede fortsat fremgang i 2023

1. marts 2024

I 2023 steg omsætningen i industrien inkl. råstofindvinding til 1.129 mia. kr., hvilket var en fremgang på 36 mia. kr. eller 3,3 pct. i forhold til 2022. Fremgangen skyldes især markant vækst i medicinalindustrien, hvor omsætningen steg med 63 mia. kr. Den samlede omsætning omfatter salg af egne varer, herunder salg af varer produceret hos underleverandører, samt handelsvarer (dvs. varer, der er købt færdigproduceret og solgt videre). Herudover omfatter salget industrielle tjenesteydelser. Industriens omsætning ekskl. råstofindvinding steg med 45 mia. kr. eller 4,2 pct. i forhold til 2022. Statistikken opgøres i løbende priser.

Industriens salg af varer (år)  2023

1. marts 2024 - Nr. 54

Hent som PDF

Næste udgivelse: 3. marts 2025

Alle udgivelser i serien: Industriens salg af varer (år)

Kontakt

Heidi Sørensen, tlf. 24 79 86 81

Morten Skovrider Kollerup, tlf. 24 52 61 68

Statistik­dokumentation

Industriens salg af varer (kvt.)

Del sidens indhold
2,5 mio. flere afrejsende flypassagerer i 2023

1. marts 2024

I 2023 var der 16,5 mio. afrejsende passagerer fra danske lufthavne, hvilket er 2,5 mio. flere passagerer og en stigning på 18 pct. i forhold til 2022. Dette er dog ikke nok til at nå rekord-niveauet fra 2019, hvor der var 18,2 mio. afrejsende passagerer. Især Københavns Lufthavn halter fortsat bagefter i forhold til det sidste år før COVID-19. Med 13,3 mio. afrejsende passagerer i 2023 var passagertallet i Københavns Lufthavn fortsat 12 pct. lavere i 2023 end i 2019. I forhold til 2022 havde Københavns Lufthavn i 2023 en stigning på 2,3 mio. svarende til 21 pct. flere afrejsende passagerer. Det var den internationale rutetrafik, der primært stod for stigningen, mens den nationale rutetrafik faldt med 5 pct. i forhold til 2022.

Luftfart (år)  2023

1. marts 2024 - Nr. 55

Hent som PDF

Næste udgivelse: 28. februar 2025

Alle udgivelser i serien: Luftfart (år)

Kontakt

Majbrit Holst, tlf. 24 94 08 24

Peter Ottosen, tlf. 30 42 91 91

Kilder og metode

Chartertrafik dækker erhvervsmæssig ikke-regelmæssig offentlig lufttrafik og er altså ikke sammenfaldende med charter- eller pakkerejser, selv om de kan foregå med chartrede fly. Statistikken er baseret på data, som lufthavnene har indberettet til Trafik-, Bygge- og Boligstyrelsen på månedsbasis.

Vis hele teksten »
« Minimer teksten
Statistik­dokumentation

Luftfart
Hvert andet æg er et skrabeæg

1. marts 2024

I fjerde kvartal 2023 udgjorde skrabeæg halvdelen af ægproduktionen, mens 31 pct. var økologiske æg. Der blev i alt produceret 21,3 mio. kg. æg. Den totale produktion af æg faldt lidt i fjerde kvartal 2023 i forhold til fjerde kvartal 2022. Totalt blev der indvejet 71,5 mio. kg. æg i 2023, mens der i 2022 blev indvejet 76,4 mio. kg. æg, hvilket er et fald på 6,4 pct.

Animalsk produktion (kvt.)  4. kvt. 2023

1. marts 2024 - Nr. 56

Hent som PDF

Næste udgivelse: Ingen planlagt

Alle udgivelser i serien: Animalsk produktion (kvt.)

Kontakt

Mona Larsen, tlf. 24 81 68 47

Kilder og metode

Oplysningerne om mængder indsamles hos aftagerne af animalske produkter, Fødevare- styrelsen og Landbrug & Fødevarer. Eksporten opgøres i den officielle udenrigshandelsstatistik, suppleret med oplysninger fra landbrugets afgiftsfonde. Slagtningerne hos producenterne fastsættes skønsmæssigt. Kilderne er mere konkret beskrevet i statistikdokumentationerne.

Vis hele teksten »
« Minimer teksten
Statistik­dokumentation

Animalske landbrugsprodukter

Pelsdyrproduktion (Afsluttet)

Pris- og mængdeudvikling i jordbruget (Afsluttet)

Slagtedyr og kødproduktion

Ægproduktion

Landbrugs- og gartneritællingen

Mælk og mejeriprodukter

Del sidens indhold
Lille fald i ledigheden i januar

29. februar 2024

Fra december til januar faldt antallet af ledige med 400 til 86.200. Ledigheden udgjorde dermed uændret 2,9 pct. af arbejdsstyrken. Det lille fald i januar skyldes et fald i antallet af ikke-aktiverede ledige på 700, mens antallet af aktiverede ledige steg med 300 fra december til januar. Faldet i ledigheden er en nedjustering i forhold til den lille stigning i ledigheden på 300, som blev offentliggjort 12. februar via ledighedsindikatoren  (Nyt fra Danmarks Statistik 2024:34).

Arbejdsløsheden (md.)  januar 2024

29. februar 2024 - Nr. 53

Hent som PDF

Næste udgivelse: 27. marts 2024

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Lønningerne er steget 3,6 pct. det seneste år

29. februar 2024

Lønningerne steg med 3,6 pct. i fjerde kvartal 2023 i forhold til fjerde kvartal 2022. Stigningerne i tredje og fjerde kvartal er de største, der er opgjort i seriens historie, dvs. siden første kvartal 2017. Den lavere lønudvikling i fjerde kvartal end i 3. kvartal skal bl.a. ses i lyset af, at udgangspunktet for år-til-år-beregningen var forholdsvis højt i fjerde kvartal 2022.

Lønindeks  4. kvt. 2023

29. februar 2024 - Nr. 52

Hent som PDF

Næste udgivelse: 31. maj 2024

Alle udgivelser i serien: Lønindeks

Kontakt

Eva Borg, tlf. 24 78 53 57

Sysette Holde Rasmussen, tlf. 40 27 21 96

Kilder og metode

De standardberegnede lønindeks er kædeindeks af Laspeyres-typen, hvor den målte lønudvikling er opgjort på baggrund af en fast sammensætning af lønmodtagernes individuelle karakteristika baseret på sektor, branche, aflønningsform og arbejdsfunktion. Den målte lønudvikling i de implicitte lønindeks er derimod beregnet på baggrund af summariske løngennemsnit og kan dermed være påvirket af strukturelle forskydninger på arbejdsmarkedet. Det betyder fx, at en øget tilgang af højtlønnede i forhold til lavtlønnede medarbejdere vil trække i retning af en øget lønudvikling. Derudover indgår elever og unge under 18 år ikke i det standardberegnede lønindeks, mens de i det implicitte indgår på samme måde som almindelige lønmodtagere gør. Der er desuden forskelle i medarbejderpopulationen for de to indeks, der skyldes de bagvedliggende beregningsmetoder og valideringsregler. Der forekommer løbende revisioner i de sæsonkorrigerede indeksværdier for virksomheder og organisationer i det implicitte lønindeks. Det standardberegnede lønindeks foreligger pt. ikke i sæsonkorrigeret form.

Vis hele teksten »
« Minimer teksten
Statistik­dokumentation

Standardberegnet lønindeks

Implicit lønindeks

Del sidens indhold
Butikstyveri stiger fortsat

28. februar 2024

I 2023 blev der anmeldt 25.175 butikstyverier. Det er 5.079 eller 25 pct. flere end i 2022. Størstedelen (70 pct.) af butikstyverierne anmeldes som tyveri fra dagligvarebutikker (købmand/supermarked/mejeri). I 2023 var der 17.553 tyveri fra denne type butikker og det svarer til en stigning på 28 pct. i forhold til 2022. I 84 pct. af tyverier fra dagligvarebutikker, blev der rejst en eller flere sigtelser, mens niveauet for Butikstyveri i alt lå på 79 pct. Selvom sigtelsesprocenten for butikstyveri altid har været relativ høj, så har den været dalende siden 2020. Ud over tyveri fra dagligvarebutikker, stjæles der også fra bl.a. tøj- og skobutikker, kiosker, radio-/fotoforretning og urmager/guldsmed.

Kriminalitet (år)  2023

28. februar 2024 - Nr. 51

Hent som PDF

Næste udgivelse: 27. februar 2025

Alle udgivelser i serien: Kriminalitet (år)

Kontakt

Iben Pedersen, tlf. 23 60 37 11

Statistik­dokumentation

Anmeldte forbrydelser

Del sidens indhold
2.000 færre ledige stillinger i 4. kvartal

28. februar 2024

Antallet af ledige stillinger i den private sektor faldt i fjerde kvartal 2023 med 2.000 til 49.600, når der er korrigeret for sæsonudsving. Dermed er antallet af ledige stillinger faldet seks kvartaler i træk med i alt 19.600. Det svarer til et fald på 28,3 pct. siden andet kvartal 2022, hvor antallet af ledige stillinger toppede. Andelen af ledige stillinger udgjorde i fjerde kvartal 2,6 pct. af samtlige stillinger, hvilket er et fald på 0,1 procentpoint i forhold til tredje kvartal 2023. Antallet af ledige stillinger ligger fortsat 14.100 over niveauet i første kvartal 2020, umiddelbart før COVID-19.

Ledige stillinger  4. kvt. 2023

28. februar 2024 - Nr. 49

Hent som PDF

Næste udgivelse: 27. maj 2024

Alle udgivelser i serien: Ledige stillinger

Kontakt

Monica Wiese Christensen, tlf. 21 73 34 69

Kilder og metode

Statistikken dækker tilnærmelsesvist den private sektor, idet statistikken dækker de fleste brancher, som domineres af private virksomheder. Der indsamles dog ikke data for landbrug, skovbrug og fiskeri samt kultur, fritid og anden service. En ledig stilling er en lønnet stilling, der er
nyoprettet, ubesat eller er ved at blive ledig, og som arbejdsgiveren tager
aktive skridt til at besætte med en egnet kandidat uden for den pågældende
virksomhed. Statistikken udarbejdes kvartalsvis, men data indsamles månedsvis, og statistikken er således ikke en status på et givet tidspunkt, men beskriver ledige stillinger som et gennemsnit for hele kvartalet.

Vis hele teksten »
« Minimer teksten
Statistik­dokumentation

Ledige stillinger

Del sidens indhold
Positiv udvikling i det samlede detailsalg i januar

28. februar 2024

Ændret 30. april 2024 kl. 08:00

Tallene i denne artikel er ikke retvisende. I forbindelse med offentliggørelsen d. 30. april 2024 af tal for marts 2024 er der indarbejdet større datarettelser for perioden juli 2023-februar 2024. Rettelserne skyldes, at der i statistikken tidligere har indgået fejlbehæftede tal fra en større dansk detailvirksomhed. Læs mere i Nyt fra Danmarks Statistik 2024:121

Vis hele teksten »
« Minimer teksten

Detailsalget i januar 2024 var samlet set 0,4 pct. højere end i december 2023, når der korrigeres for prisudvikling, normale sæsonudsving og effekten af handelsdage. Salget i varegrupperne beklædning mv. og andre forbrugsvarer steg med hhv. 3,9 pct. og 0,7 pct., mens salget af fødevarer og andre dagligvarer faldt med 0,5 pct. I forbindelse med denne offentliggørelse skifter basisåret for detailomsætningsindekset fra 2015 til 2021 i henhold til retningslinjer fra eurostat. I næste afsnit dykkes der ned i, hvad det betyder for indeksniveauerne.

Detailomsætningsindeks  januar 2024

28. februar 2024 - Nr. 50

Hent som PDF

Næste udgivelse: 26. marts 2024

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Fremgang for dansk akvakultur i 2022

27. februar 2024

Det samlede driftsresultat for opdræt af fisk og skaldyr i danske akvakulturanlæg blev på 171 mio. kr. i 2022. Det er 45 mio. kr. eller 36 pct. mere end i 2021. Resultatet er det bedste siden 2018. Havbrug stod for 77 pct. af det samlede driftsresultat i 2022. Anlæg med middelhøj eller høj recirkulation bidrog med 7 pct., og anlæg med ingen eller lav recirkulation bidrog med 7 pct.

Regnskabsstatistik for akvakultur  2022

27. februar 2024 - Nr. 48

Hent som PDF

Næste udgivelse: 31. marts 2025

Alle udgivelser i serien: Regnskabsstatistik for akvakultur

Kontakt

Michael Brogaard, tlf. 51 62 70 89

Kilder og metode

Statistikken er baseret på regnskabsoplysninger for akvakulturvirksomheder indhentet fra erhvervets revisorer. Regnskaberne følger virksomhedernes regnskabsår. Desuden anvendes data fra Fiskeristyrelsens akvakulturregister og fra Miljøstyrelsen.

Vis hele teksten »
« Minimer teksten
Statistik­dokumentation

Regnskabsstatistik for akvakultur
Industrien ser lyst på produktion og beskæftigelse

22. februar 2024

I februar svarer en overvægt på 21 procentpoint af virksomheder i industrien, at de forventer stigende frem for faldende produktion. For beskæftigelse er overvægten på 14 procentpoint, og for begge indikatorer er der tale om en markant stigning på månedsbasis. Stigningen skyldes, at flere branchegrupper på kort tid er gået fra udpræget forventning om fald til nu at have en overvægt af virksomheder, der forventer stigning. Særligt de store brancher, maskinindustri og metalindustri har skiftet fra negative forventninger til de kommende tre måneder, til nu at have klart positive forventninger. De positive forventninger til produktion og beskæftigelse står dog i kontrast til ordrebeholdningen, der fortsat vurderes til at være utilstrækkelige for et flertal af virksomhederne, ligesom flere vurderer, at deres færdigvarelagre er for store.

Konjunkturbarometer for erhvervene  februar 2024

22. februar 2024 - Nr. 47

Hent som PDF

Næste udgivelse: 21. marts 2024

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Jobomsætningen er faldet lidt

22. februar 2024

I fjerde kvartal 2023 havde 22,7 pct. af de beskæftigede påbegyndt deres job inden for det foregående år, hvilket svarer til 689.000 personer. Dette er et fald fra fjerde kvartal 2022 på 1,3 procentpoint, hvor jobomsætningen toppede med 24,0 pct. af de beskæftigede, som følge af meget lav ledighed. På trods af et fald i jobomsætningen fra 2022 fortsætter niveauet for jobskifte med at være højt, hvor mere end hver femte beskæftigede er startet i nyt job inden for 12 måneder, og jobomsætningen ligger 1,6 procentpoint højere end i 4. kvartal 2019, umiddelbart før COVID-19. Jobomsætning defineres som andelen af beskæftigede, der er startet i deres hovedjob i løbet af det seneste år.

Arbejdskraftundersøgelsen (kvt.)  4. kvt. 2023

22. februar 2024 - Nr. 46

Hent som PDF

Næste udgivelse: 23. maj 2024

Alle udgivelser i serien: Arbejdskraftundersøgelsen (kvt.)

Kontakt

Ida Frederikke Mathiesen, tlf. 21 49 48 53

Kilder og metode

AKU er baseret på kvartalsvise interview med ca. 18.000 personer i alderen 15-89 år og er Danmarks største løbende interviewundersøgelse. I de tal, der bringes i denne udgivelse, er der i modsætning til AKU-hovedtallene om ledighed og beskæftigelse ikke foretaget sæsonkorrektion af de viste tal. Læs mere om sæsonkorrektion på www.dst.dk/saesonkorrektion.AKU benytter de internationalt anvendte definitioner af beskæftigelse og ledighed. Beskæftigede har minimum én times arbejde i den uge, de spørges om. De ledige er de ubeskæftigede aktivt jobsøgende, der kan tiltræde job inden for to uger. Alle øvrige personer betragtes definitorisk som værende uden for arbejdsstyrken.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
1.300 flere lønmodtagere i december

21. februar 2024

Den samlede lønmodtagerbeskæftigelse var i december på 3.005.900 personer, hvilket er 1.300 flere end i november. I sektoren virksomheder og organisationer, som primært består af private virksomheder, var der 2.900 flere lønmodtagere, mens der i offentlig forvaltning og service var 1.600 færre lønmodtagere i december end i november. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  december 2023

21. februar 2024 - Nr. 43

Hent som PDF

Næste udgivelse: 22. marts 2024

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Firmaernes salg steg i december

21. februar 2024

Firmaernes samlede salg ekskl. energi steg 3,4 pct. fra november til dember 2023, mens det indenlandske salg steg 0,8 pct. i samme periode. Når firmaernes samlede salg ekskl. energi for oktober-december sammenlignes med de foregående tre måneder, steg salget med 1,8 pct., og i samme periode steg det indenlandske salg 1,2 pct. Salget er korrigeret for normale sæsonudsving og effekten af handelsdage.

Firmaernes køb og salg  december 2023

21. februar 2024 - Nr. 44

Hent som PDF

Næste udgivelse: Ingen planlagt

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Forbrugertilliden i fremgang, men stadig negativ

21. februar 2024

Forbrugertillidsindikatoren er i februar minus 7,4 og er dermed steget marginalt i forhold til januar, hvor den var minus 8,4. Derved er forbrugertilliden nu på det højeste niveau i to år, siden februar 2022. Gennemsnittet for de seneste seks måneder ligger på minus 10,7. Den lille fremgang i forbrugertilliden skyldes primært fremgangen i vurderingen af Danmarks nuværende økonomiske situation, samt en marginal fremgang i vurderingen af familiens nuværende økonomiske situation og forventningerne til Danmarks økonomiske situation om et år. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  februar 2024

21. februar 2024 - Nr. 45

Hent som PDF

Næste udgivelse: 20. marts 2024

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Høj vækst i BNP på 2,0 pct. i fjerde kvartal

20. februar 2024

Bruttonationalproduktet (BNP) voksede med 2,0 pct. i fjerde kvartal 2023, når der korrigeres for prisudvikling og sæsonbevægelser. Med denne første beregning af nationalregnskabet for fjerde kvartal kan BNP-væksten for hele året 2023 beregnes til 1,8 pct. Medicinalindustrien har været hoveddrivkraften i dansk økonomi i både fjerde kvartal og for hele 2023. Den øvrige industri samt erhvervsservice bidrog også til fremgangen i fjerde kvartal. BNP-væksten i tredje kvartal er revideret til en stigning på 0,4 pct. fra tidligere et fald på 0,7 pct. En kombination af kraftigt stigende transithandel med gas samt volatile gaspriser har vanskeliggjort opstillingen af det samlede billede for dansk økonomi, hvilket er årsag til revisionen. Beskæftigelsen er uændret i fjerde kvartal, samtidig med at de præsterede timer steg marginalt med 0,1 pct. Læs mere om usikkerhed og revisioner i afsnittet Særlige forhold ved denne offentliggørelse.

Nationalregnskab  4. kvt. 2023 og året 2023

20. februar 2024 - Nr. 42

Hent som PDF

Næste udgivelse: 27. marts 2024

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Producent- og importprisindekset falder fortsat

15. februar 2024

Det samlede producentprisindeks for varer faldt i januar 2024 med 0,2 pct. i forhold til samme måned sidste år. Faldet i producentprisindekset er 3,4 procentpoint mindre end i sidste måned, hvor indekset faldt med 3,6 pct. Importprisindeks for varer er i samme periode faldet med 1,7 pct. Faldet i importprisindekset er 0,1 procentpoint større end i sidste måned, hvor indekset på årsbasis faldt med 1,6 pct.

Producent- og importprisindeks for varer  januar 2024

15. februar 2024 - Nr. 41

Hent som PDF

Næste udgivelse: 15. marts 2024

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Færre børn bor i familier, hvor forældrene er gift

14. februar 2024

Hvor 63 pct. af alle børn i alderen 0-17 år i 2014 boede i familier, hvor forældrene var et ægtepar, er denne andel faldet til 59 pct. pr. 1. januar 2024. Tilsvarende er andelen af børn, som bor i familier, hvor forældrene er samlevende, steget fra 14 pct. i 2014 til 18 pct. i 2024. Et samlevende par er defineret ved, at de voksne bor sammen og har mindst ét fælles barn, men ikke er gift med hinanden.

Husstande, familier og børn  1. januar 2024

14. februar 2024 - Nr. 40

Hent som PDF

Næste udgivelse: 11. februar 2025

Alle udgivelser i serien: Husstande, familier og børn

Kontakt

Lisbeth Greve Harbo, tlf. 20 58 64 08

Kilder og metode

Husstands-, familie- og børnestatistikkernes grundlag er materiale fra det Centrale Personregister om alle personer, der 1. januar er tilmeldt registret med adresse i Danmark.

Vis hele teksten »
« Minimer teksten
Statistik­dokumentation

Befolkningen

Del sidens indhold
Kornpriserne faldt i 2023

13. februar 2024

I kølvandet på de stærkt stigende kornpriser i 2022, se Kornpriserne på himmelflugt i 2022 (Nyt fra Danmarks Statistik 2023:46), er priserne faldet i 2023 - 14 pct. for byg og 17 pct. for hvede. Kornpriserne i 2023 er dog stadig betydeligt højere end i 2021, nemlig 28 pct. højere for byg og 18 pct. for hvede. Den store prisstigning i 2022 skulle ses i lyset af Ruslands krig mod Ukraine, som pressede udbuddet af korn og dermed hævede priserne på verdensmarkedet. Dette har dog ændret sig i 2023, hvor Ukraine har opnået bedre adgang til EU-landenes markeder med stor import og lavere priser til følge. Kapitelstaksten er landmandens gennemsnitlige salgspris på korn i perioden august-december.

Kapitelstakster  2023

13. februar 2024 - Nr. 39

Hent som PDF

Næste udgivelse: 13. februar 2025

Alle udgivelser i serien: Kapitelstakster

Kontakt

Karsten Larsen, tlf. 21 29 55 76

Kilder og metode

Kapitelstaksten udtrykker de gennemsnitlige salgspriser, som landmændene har opnået ved salg til kornhandlere af hhv. byg og hvede i perioden fra høstens begyndelse til udgangen af december i høståret. Kapitelstaksten er beregnet på grundlag af indberetninger fra erhvervsdrivende, der handler med korn. Opgørelsen følger faktureringen og ikke et eventuelt tidligere kontrakttidspunkt. Tællingen for 2024 omfatter 15 indberetninger med en samlet kornhandel på 698.000 tons byg og 783.000 tons hvede. Læs mere om kilder og metoder i statistikdokumentationen Kapitelstakster for hvede og byg og på emnesiden Økonomi for landbrug og gartneri.

Vis hele teksten »
« Minimer teksten
Statistik­dokumentation

Kapitelstakster for hvede og byg

Del sidens indhold
Stort fald i tilgangen af nye biler i januar

13. februar 2024

Ændret 13. februar 2024 kl. 10:06

Der er desværre fejl i mellemrubrikken i femte afsnit med forkert månedsbetegnelse oktober i stedet for januar.

Vis hele teksten »
« Minimer teksten

Der blev registreret 9.900 nye personbiler i januar 2024 opgjort i sæsonkorrigerede tal, og det er 44,5 pct. færre end i december 2023. Tilgangen til husholdningerne var 53,1 pct. lavere end i december 2023, mens den var 30,6 pct. lavere i erhvervene. Det samlede antal registreringer af nye biler i november 2023 - januar 2024 var uændret i forhold til august-oktober 2023. I husholdningerne var der et fald på 3,3 pct., mens tilgangen i erhvervene steg med 4,7 pct.

Nyregistrerede motorkøretøjer  januar 2024

13. februar 2024 - Nr. 38

Hent som PDF

Næste udgivelse: 8. marts 2024

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Stagnering i antal skilsmisser i 2023

12. februar 2024

I 2023 blev 12.862 ægtepar skilt. Det er en stagnering i antallet af skilsmisser de seneste tre år, og et fald på 17 pct. i forhold til gennemsnittet af skilsmisser de ti foregående år. Der ses den samme udvikling, hvis man opgør andelen af skilte personer pr. 1.000 gifte personer. Der har været et større udsving i antallet af skilsmisser de foregående ti år, som toppede med 19.639 i 2014, mens det laveste antal var 10.582 i 2019.

Vielser og skilsmisser  2023

12. februar 2024 - Nr. 36

Hent som PDF

Næste udgivelse: 12. februar 2025

Alle udgivelser i serien: Vielser og skilsmisser

Kontakt

Annemette Lindhardt Olsen, tlf. 20 59 02 47

Kilder og metode

Statistikken om vielser og skilsmisser baseres på oplysninger i det Centrale Personregister (CPR), der indeholder oplysninger om civilstandsændringer, som folkeregistrene har indberettet til CPR. Statistikken over vielser og skilsmisser omfatter kun de par, hvoraf mindst én af parterne har bopæl i Danmark. I vielser hvor den ene part er uoplyst, fordi vedkommende ikke har haft bopæl i Danmark, er det ikke muligt at afgøre personens køn. I disse tilfælde vil vielsen blive opgjort som en vielse med par af forskelligt køn, og antallet af vielser med par af samme køn kan derfor være undervurderet.

Vis hele teksten »
« Minimer teksten
Statistik­dokumentation

Befolkningen

Del sidens indhold
Stigning i inflationen, men fald i kerneinflationen

12. februar 2024

I januar 2024 steg det samlede forbrugerprisindeks med 1,2 pct. i forhold til samme måned året før. I december 2023 var den tilsvarende stigning 0,7 pct. Den højere inflation i januar i forhold til sidste måned skyldes især prisændringer på elektricitet. Tjenester er i gennemsnit steget 4,0 pct. det seneste år, hvilket hovedsageligt skyldes prisstigninger på husleje samt restaurant- og cafebesøg. Varer er i gennemsnit faldet 1,6 pct. det seneste år, hvilket især skyldes prisfald på elektricitet og gas. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 2,5 pct. i januar, hvilket er et fald fra 2,6 pct. måneden før. Det er bl.a. prisændringer på møbler og boligudstyr, der trækker kerneinflationen ned i forhold til december.

Forbruger- og nettoprisindeks  januar 2024

12. februar 2024 - Nr. 35

Hent som PDF

Næste udgivelse: 11. marts 2024

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Ukrainere udgør fortsat høj andel af indvandringen

12. februar 2024

I løbet af 2023 var der 98.344 indvandringer, hvilket er et fald på 19 pct. i forhold til 2022. Blandt udenlandske statsborgere stod de ukrainske statsborgere for flest indvandringer i 2023, nemlig 8.229 indvandringer eller 8 pct. af alle indvandringer, men i langt mindre omfang end i 2022, hvor der indvandrede 31.381 ukrainske statsborgere. I 2023 steg antallet af udvandringer til 68.172, en stigning på 8 pct. i forhold til 2022. Ukrainske statsborgere stod også for flest udvandringer blandt personer med udenlandsk statsborgerskab, nemlig 6.168 udvandringer eller 9 pct. af alle udvandringer.

Befolkningens udvikling (år)  2023

12. februar 2024 - Nr. 37

Hent som PDF

Næste udgivelse: 11. februar 2025

Alle udgivelser i serien: Befolkningens udvikling (år)

Kontakt

Jørn Korsbø Petersen, tlf. 20 11 68 64

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen

Del sidens indhold
Indikator tyder på lille stigning i ledigheden

12. februar 2024

Ledighedsindikatoren tyder på en lille stigning i ledigheden på 300 personer i januar. Stigningen er en kombination af 500 flere ledige på dagpenge og 200 færre ledige på kontanthjælp. Ledigheden er opgjort i fuldtidsledige og er sæsonkorrigeret.

Ledighedsindikator  januar 2024

12. februar 2024 - Nr. 34

Hent som PDF

Næste udgivelse: 12. marts 2024

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Over 40 mio. overnatninger på hoteller mv. i 2023

9. februar 2024

I 2023 var der i alt 40,1 mio. overnatninger på hoteller, feriecentre, vandrerhjem, campingpladser og i lystbådehavne. Det er første gang, der har været flere end 40 mio. overnatninger på et år. På hotellerne var der i 2023 19,1 mio. overnatninger. Hotelovernatningerne stod dermed for næsten halvdelen af overnatningerne på hoteller og campingpladser mv. i 2023.

Overnatninger på hoteller, feriecentre, campingpladser og vandrerhjem mv.  december 2023

9. februar 2024 - Nr. 32

Hent som PDF

Næste udgivelse: Ingen planlagt

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
100.000 flere feriehusovernatninger i december

9. februar 2024

I december 2023 var der 845.000 overnatninger i udlejede danske feriehuse. Det er en stigning på 100.000 overnatninger sammenlignet med december 2022. I løbet af de seneste ti år er det samlede antal af feriehusovernatninger i december steget med næsten 50 pct. Med en stigning på 85 pct. over de seneste ti år har decemberovernatninger af danske gæster den største procentvise stigning. Selvom de danske gæsters feriehusovernatninger i december er steget i løbet af de seneste ti år, er det dog stadig primært de tyske gæster, der holder jul og nytår i danske feriehuse.

Feriehusudlejning  december 2023

9. februar 2024 - Nr. 31

Hent som PDF

Næste udgivelse: Ingen planlagt

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Fald i det påbegyndte byggeri i fjerde kvartal 2023

9. februar 2024

Fra tredje til fjerde kvartal 2023 faldt etagearealet for det påbegyndte byggeri fra 1,75 mio. m2 til 1,69 mio. m2, svarende til et fald på 3 pct. Det fuldførte byggeri steg fra 2,21 mio. m2 i tredje kvartal til 2,35 mio. m2 i fjerde kvartal, svarende til en stigning på 6 pct. Det er første gang siden tredje kvartal 2022, at det fuldførte byggeri stiger, og stigningen kan muligvis være påvirket af de nye boligskatteregler, der trådte i kraft 1. januar 2024, hvor en fremtidig skatterabat kunne afhænge af, at et byggeri blev fuldført før årsskiftet. Alle tal er korrigeret for normale sæsonudsving. Herudover er der korrigeret for forsinkede registreringer i BBR, hvilket primært påvirker det påbegyndte byggeri og i mindre grad det tilladte og fuldførte byggeri. Korrektionen bliver lavet på baggrund af en estimationsmodel - se mere i nederste afsnit.

Byggeaktivitet  4. kvt. 2023

9. februar 2024 - Nr. 33

Hent som PDF

Næste udgivelse: 15. maj 2024

Alle udgivelser i serien: Byggeaktivitet

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten
Eksporten steg i december

8. februar 2024

I december steg den samlede eksport af varer og tjenester med 3,4 pct. til 174 mia. kr. Den samlede import steg med 0,5 pct. til 141 mia. kr. Den samlede eksport er steget med 7,6 pct. henover de seneste tre måneder, mens importen er steget 0,3 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  december 2023

8. februar 2024 - Nr. 28

Hent som PDF

Næste udgivelse: 11. marts 2024

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Fald i svinebestanden, men lidt flere søer

8. februar 2024

Den danske svinebestand var på 11 mio. svin den 1. januar 2024. Det er et fald på 1,5 pct. eller 173.000 svin færre i forhold til 1. januar 2023. Faldet skyldes færre slagtesvin og fravænnede svin under 50 kg, hvorimod antallet af søer steg. Den største stigning var for sopolte, som er de kommende søer i produktionen.

Svinebestanden  1. januar 2024

8. februar 2024 - Nr. 29

Hent som PDF

Næste udgivelse: Ingen planlagt

Alle udgivelser i serien: Svinebestanden

Kontakt

Mona Larsen, tlf. 24 81 68 47

Kilder og metode

Svinebestanden bliver opgjort på grundlag af en stikprøvetælling blandt alle landbrugsbedrifter med svin. Bestanden kan være påvirket af forskydninger i slagtningerne i forbindelse med helligdage.

Vis hele teksten »
« Minimer teksten
Statistik­dokumentation

Svinebestanden

Del sidens indhold
Lille fald i byerhvervenes produktivitet i 2022

8. februar 2024

Byerhvervenes arbejdsproduktivitet faldt i 2022 med 0,6 pct. Det skyldes, at arbejdstimerne voksede med 5,4 pct., mens bruttoværditilvæksten (BVT) kun voksede med 4,8 pct. Det er første gang siden 2009, at byerhvervenes arbejdsproduktivitet falder. I perioden 2020-2022 steg produktiviteten i byerhvervene med 0,9 pct. pr. år i gennemsnit. Stigningen skyldes, at BVT i perioden steg med gennemsnitligt 3,7 pct. pr. år, og timerne tilsvarende steg med 2,7 pct. pr. år i gennemsnit.

Produktivitetsudviklingen  2022

8. februar 2024 - Nr. 30

Hent som PDF

Næste udgivelse: 23. december 2024

Alle udgivelser i serien: Produktivitetsudviklingen

Kontakt

Magnus Børre Eriksen, tlf. 29 12 27 56

Kilder og metode

Beregningerne er baseret på nationalregnskabets tal. Denne opgørelse er foretaget med udgangspunkt i Nationalregnskab (år) 2021-2024 juni-version (Nyt fra Danmarks Statistik 2025:203 fra 30. juni 2025). Danmarks Statistik har tidligere offentliggjort en kvalitetsvurdering, som beskriver usikkerheden og kvalite­ten af produktivitetstallene på forskellige brancher.

Vis hele teksten »
« Minimer teksten
Statistik­dokumentation

Produktivitetsudviklingen

Del sidens indhold
Færre konkurser og tabte job i januar

7. februar 2024

Der var 207 erklærede konkurser i januar 2024 blandt aktive virksomheder, når der korrigeres for normale sæsonudsving, og det er 10,8 pct. færre end i december 2023. Konkurserne medførte 921 tabte job (omregnet til fuld tid) i faktiske tal, hvilket er 14,6 pct. færre end i december. I perioden november-januar var antallet af konkurser i aktive virksomheder 9,3 pct. lavere end i august-oktober, mens jobtabet var 12,1 pct. lavere. Der er i denne artikel fokus på de job- og omsætningsmæssige profiler for konkurserne i aktive virksomheder.

Konkurser  januar 2024

7. februar 2024 - Nr. 27

Hent som PDF

Næste udgivelse: 7. marts 2024

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Industrien sluttede 2023 med stigende produktion

7. februar 2024

Industriens samlede produktionsindeks steg 5,7 pct. fra november til december 2023. Produktionen kan svinge en del på månedsbasis, men set over hele fjerde kvartal 2023 steg produktionen i industrien samlet med 9,8 pct. i forhold til det foregående kvartal. Ses der samlet på hele 2023, så steg industriproduktionen med 9,9 pct. i forhold til 2022. Stigningen både på måneds-, kvartals- og årsbasis skyldes primært, at produktionen i medicinalindustrien er steget kraftigt. Alle tal er korrigeret for normale sæsonudsving og prisudvikling. I forhold til december 2022 er produktionsindekset steget med 4,9 pct., men ses der bort fra medicinalindustrien, lå produktionen i december 10,1 pct. lavere end for et år siden.

Industriens produktion og omsætning  december 2023

7. februar 2024 - Nr. 26

Hent som PDF

Næste udgivelse: 7. marts 2024

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Det lave niveau af tvangsauktioner fortsætter i 2024

6. februar 2024

Antallet af bekendtgjorte tvangsauktioner var 127 i januar, når der korrigeres for normale sæsonudsving. Det er en stigning på 6,7 pct. i forhold til december 2023, hvor der var 119 tvangsauktioner. Antallet ligger dermed på samme lave niveau, som har gjort sig gældende for hele 2023. For perioden november 2023 - januar 2024 er det samlede antal tvangsauktioner 373, hvilket er et fald på 3,4 pct. i forhold til den foregående periode august-oktober 2023, hvor der var 386 tvangsauktioner.

Tvangsauktioner  januar 2024

6. februar 2024 - Nr. 25

Hent som PDF

Næste udgivelse: 6. marts 2024

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Stigning i ledigheden i december

31. januar 2024

Fra november til december steg antallet af ledige med 1.000 til 87.000, mens ledigheden uændret udgjorde 2,9 pct. af arbejdsstyrken. Stigningen i december skyldes en stigning i antallet af ikke-aktiverede ledige, mens antallet af aktiverede ledige var uændret fra november til december. Stigningen i ledigheden i december er opjusteret med 700 i forhold til ledighedsindikatoren.

Arbejdsløsheden (md.)  december 2023

31. januar 2024 - Nr. 24

Hent som PDF

Næste udgivelse: 29. februar 2024

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold